**คณะสัตวแพทยศาสตร์ มข. รับทราบผลการตรวจสอบภายใน ประจำปี 2563**

 เมื่อเช้าวันพฤหัสบดีที่ 3 กันยายน 2563 ที่ผ่านมา คณะสัตวแพทยศาสตร์ มหาวิทยาลัยขอนแก่น นำโดย **รองศาสตราจารย์ น.สพ.ดร.ชูชาติ กมลเลิศ** คณบดี พร้อมคณะผู้บริหาร และบุคลากรที่เกี่ยวข้องได้ร่วมกันรับทราบรายงานผลการตรวจสอบภายในประจำปี 2563 โดยกองตรวจสอบภายในมหาวิทยาลัยขอนแก่น ซึ่งได้เข้าทำการตรวจสอบการดำเนินงานของคณะในด้านต่างๆ ประกอบด้วย การตรวจสอบด้านการปฏิบัติงาน (Operation audit) การตรวจสอบด้านการเงิน การบัญชี (Financial audit) การตรวจสอบการปฏิบัติตามกฎ ระเบียบ (Compliance audit) การตรวจสอบการบริหาร (Management audit) และการตรวจสอบการดำเนินงาน (Performance audit) โดยการตรวจสอบการดำเนินงานทั้ง 5 ด้านนี้จะทำให้คณะได้ทราบว่าในระยะเวลาที่ผ่านมาคณะได้ดำเนินงานด้านใดบ้างที่อาจจะไม่สอดคล้องกับกฎหมายที่เกี่ยวข้อง หรือว่าเป็นแนวโน้มหรือมีความเสี่ยงที่อาจจะทำให้เกิดความเสียหายขึ้นได้ในอนาคต ซึ่งผลการตรวจสอบภายในด้านต่างๆที่เกิดขึ้นเป็นหน้าที่ของผู้บริหารคณะที่จะกำหนดมาตรการหรือกลไกในการป้องกันหรือแก้ไขไม่ให้เกิดขึ้นอีกต่อไป ในนามของคณะสัตวแพทยศาสตร์ มหาวิทยาลัยขอนแก่น ขอขอบคุณรักษาการผู้อำนวยการกองตรวจสอบภายใน มหาวิทยาลัยขอนแก่น พร้อมคณะทำงานทุกท่านเป็นอย่างสูงมา ณ โอกาสนี้ โดยบรรยากาศของการตรวจสอบเป็นไปอย่างมีกัลยาณมิตร พร้อมทั้งมีการเสนอแนะแนวทางในการปรับปรุงแก้ไขไปพร้อมด้วย